ΓΡΑΠΤΗ ΕΡΩΤΗΣΗ E-1069/00

υποβολή: Koldo Gorostiaga Atxalandabaso (NI) προς το Συμβούλιο

(6 Απριλίου 2000)

Θέμα: Παραβίαση των άρθρων 2, παράγρ. 4, και 6, παράγρ. 2, της Συνθήκης του Άμστερνταμ

Η αυστριακή κυβέρνηση συνασπισμού έχει αποτελέσει στόχο έντονης κριτικής από τότε που ανέλαβε την εξουσία, τον περασμένο Φεβρουάριο. Με τη σαφή πρόθεση να καταδείξουν τη στάση της ευρωπαϊκής κοινής γνώμης, χιλιάδες Ευρωπαίοι διαδήλωσαν στους δρόμους της Βιέννης, ενθαρρυνόμενοι από τη συνολικήποστήριξη όλων των οργάνων της ΕΕ.

Στις 11 Μαρτίου, στα γαλλοϊσπανικά σύνορα που χωρίζουν το βασκικό λαό, η κυβέρνηση του Παρισιού έστειλε αστυνομικές δυνάμεις για να εμποδίσουν τη διέλευση βάσκων πολιτών που επιθυμούσαν να συμμετάσχουν σε λαϊκή πορεία, στην πόλη Bayonne του βόρειου τμήματος της χώρας των Βάσκων. Σκοπός της συγκέντρωσης αυτής ήταν να καταγγελθεί η διασπορά των Βάσκων πολιτικών κρατουμένων σε όλη τη Γαλλία και την Ισπανία, αλλά και η παραβίαση των δικαιωμάτων των κρατουμένων αυτών και των συγγενών τους. Η γαλλική κυβέρνηση, με την πλήρη συμφωνία της Μαδρίτης, έθεσε σε ισχύ το άρθρο 2 της Συνθήκης του Σένγκεν που επιτρέπει το κατ' εξαίρεση κλείσιμο των συνόρων. Διαπιστώνουμε ότι, παραδόξως, ενώ η πορεία της Βιέννης ενθαρρύνθηκε, εκείνη της Bayonne απαγορεύθηκε.

1. Θα μπορούσαν τα κράτη μέλη της ΕΕ να εξηγήσουν στους Ευρωπαίους πολίτες ποιά ανθρώπινα δικαιώματα τους επιτρέπεται ναπερασπίζονται;

2. Μπορούν οι διατάξεις της Συνθήκης του Σένγκεν, έτσι όπως χρησιμοποιήθηκαν από τη γαλλική κυβέρνηση, να αναστέλλουν θεμελιώδη δικαιώματα που εγγυάται η Ευρωπαϊκή Σύμβαση για τα Ανθρώπινα Δικαιώματα, αλλά και την ίδια την αρχή της ελεύθερης κυκλοφορίας των προσώπων στο εσωτερικό της ΕΕ;

3. Μπορούν οι Βάσκοι να ζήσουν στην ΕΕ χωρίς το σιδηρούν τους παραπέτασμα;

Απάντηση

(8 Ιουνίου 2000)

Το Συμβούλιο πληροφορεί τον Αξιότιμο κ. Βουλευτή ότι κατ' εφαρμογή του άρθρου 2, παράγραφος 2, της Σύμβασης εφαρμογής της συμφωνίας του Schengen, εάν η δημόσια τάξη ή η εθνική ασφάλεια απαιτούν μια άμεση δράση ένα κράτος μέλος μπορεί να επαναφέρει προσωρινά τους ελέγχους στα σύνορά του και ενημερώνει το ταχύτερο δυνατό τα άλλα κράτη μέλη.

Συνεπώς, η ελεύθερη κυκλοφορία των προσώπων που καθιερώνεται με τη συνθήκη για την ίδρυση της Ευρωπαϊκής Κοινότητας (ΣΕΚ) και η άσκηση των θεμελιωδών δικαιωμάτων του ανθρώπου που διασφαλίζει η σύμβαση για την προάσπιση των δικαιωμάτων του ανθρώπου και των θεμελιωδών ελευθεριών (ΕΣΑΔ) μπορούν να περιορισθούν κατά την άσκηση, από τα κράτη μέλη, των ευθυνών τους σε τέτοιες περιστάσεις (πρβ. άρθρο 64, παράγραφος 1, της ΣΕΚ, καθώς και τα άρθρα 10, παράγραφος 2, και 11, παράγραφος 2, της ΕΣΑΔ).

Υπό τις συνθήκες αυτές και σύμφωνα με τη διαδικασία που προβλέπεται στην απόφαση SCH/Com-ex(95) 20 Rev 2 της 20ής Δεκεμβρίου 1999 της Εκτελεστικής Επιτροπής που συγκροτήθηκε βάσει της Σύμβασης του Schengen, διαδικασία η οποία ενσωματώθηκε στο πλαίσιο της ΕΕ, η γαλλική κυβέρνηση κοινοποίησε στο Συμβούλιο την απόφασή της να αποκαταστήσει προσωρινά, δηλαδή για την ημέρα της 11ης Μαρτίου 2000, τους ελέγχους προσώπων στα χερσαία γαλλο-ισπανικά σύνορα, για λόγους δημόσιας τάξης. Το Συμβούλιο έλαβεπό σημείωση την κοινοποίηση αυτή.

Ούτε το Συμβούλιο ούτε η Επιτροπή, ως θεματοφύλακας της ΣΕΚ, έκριναν ότι θα έπρεπε να θέσουν εν αμφιβόλω την απόφαση της γαλλικής κυβέρνησης.

Το Συμβούλιο εφιστά, εν προκειμένω, την προσοχή του Αξιότιμου κ. Βουλευτή στο γεγονός ότι, πάντως, η ευθύνη της τήρησης της δημόσιας τάξης στο έδαφος των κρατών μελών της ΕΕ εμπίπτει στην αποκλειστική αρμοδιότητα των αρχών κάθε κράτους μέλους. Το Συμβούλιο δεν έχει εξουσία να εκφέρει γνώμη για ένα θέμα το οποίο ευρίσκεται εκτός των αρμοδιοτήτων που του αναθέτουν οι συνθήκες.